Kristina Šmigun-Vähi

Kristina Šmigun-Vähi (født Kristina Šmigun; 23. februar 1977 i Tartu) er en estisk politiker og tidligere langrennsløper. Hun har siden 2019 vært innvalgt i Riigikogu, som representant for Det estiske reformpartiet.

Idrettskarriere 
Hun debuterte i Vinter-OL som 16-åring i 1994 på Lillehammer, med 27.-plass på 10 km jaktstart som beste individuelle plassering. Hun fikk senere svake resultater under Vinter-OL 1998 i Nagano. Hun tok sølv på 15 km fristil og bronse på 30 km klassisk i VM 1999. Under VM i 2003 tok hun fire medaljer: Gull på 10 km jaktstart, sølv på 10 km og 15 km klassisk, og bronse på 30 km i fristil.
 
Fra 1999 til 2007 vant Kristina Šmigun, som hun het da, 16 enkeltseire i verdenscupen, og hun kom på andreplass sammenlagt i 2000 og 2003. Hun kom på tredjeplass sammenlagt i sprintcupen i sesongene 1998/99 og 1999/2000.

12. februar 2006 vant Šmigun olympisk gull på 15 km dobbel jaktstart, og ble dermed den første estiske kvinne som vant gull i et vinter-OL. Fire dager etter vant hun sitt andre OL-gull da hun vant 10 km klassisk. I OL 2010 gikk hun inn til sølvmedalje på 10 km fristil bak svenske Charlotte Kalla. Šmigun la opp som toppidrettsutøver samme år.

Personlig 
Hun giftet seg 7. juli 2007 med sin mangeårige manager Kristjan-Thor Vähi og tilføyde Vähi til sitt etternavn.

Hun er datter av Anatoli Šmigun, søster av Katrin Šmigun og søskenbarn av Aivar Rehemaa.

Etter at hun la opp som toppidrettsutøver, har hun studert økonomi ved Universitetet i Tartu.

Referanser

Eksterne lenker 
 
 

Estiske politikere
Estiske langrennsløpere
Olympiske mestere for Estland
Verdensmestere i langrenn
Olympiske sølvmedaljevinnere for Estland
Deltakere for Estland under Vinter-OL 1994
Langrennsløpere under Vinter-OL 1994
Deltakere under Ski-VM 1995
Deltakere under Ski-VM 1997
Deltakere for Estland under Vinter-OL 1998
Langrennsløpere under Vinter-OL 1998
Deltakere under Ski-VM 1999
Deltakere under Ski-VM 2001
Deltakere for Estland under Vinter-OL 2002
Langrennsløpere under Vinter-OL 2002
Deltakere under Ski-VM 2003
Deltakere under Ski-VM 2005
Medaljevinnere under Vinter-OL 2006
Deltakere for Estland under Vinter-OL 2006
Langrennsløpere under Vinter-OL 2006
Deltakere under Ski-VM 2007
Deltakere for Estland under Vinter-OL 2010
Langrennsløpere under Vinter-OL 2010
Juniorverdensmestere i langrenn
Personer fra Tartu
Olympiske medaljevinnere i langrenn